КъБР-м и Iэтащхьэр цIыхухэм яхуозэ
КъБР-м и Iэтащхьэ КIуэкIуэ Казбек республикэм и Правительствэм и Унэм щахуэзащ зи щхьэ IуэхукIэ къекIуэлIахэм.
ЩIыналъэм и УнафэщIым лъэIу зэмылIэужьыгъуэхэмкIэ зыкъыхуагъэзащ республикэм и муниципальнэ районхэмрэ къалэ округхэмрэ къикIахэм. Ахэр къызытекIухьахэм ящыщщ псэуныгъэм, медицинэ дэIэпыкъуныгъэм пыщIа Iуэхухэр. ЛъэIу щхьэхуэхэр теухуауэ щытащ бын куэд зиIэ унагъуэ нэхъ хуэмыщIахэм, сабий ныкъуэдыкъуэхэм ядэIэпыкъуным.
ЦIыхухэм я лъэIухэмрэ тхьэусыхафэхэмрэ дэгъэкIыным хуэгъэзауэ республикэм и Iэтащхьэм зыхуэфащэ пщэрылъхэр яхуигъэуващ КъБР-м и къэрал властым и гъэзэщIакIуэ органхэм, муниципальнэ щIыналъэхэм я унафэщIхэм.
КъБР-м и Iэтащхьэмрэ Правительствэмрэ
я пресс-IуэхущIапIэ.
